**ΚΑΛΛΥΝΤΙΚΑ ΠΡΟΪΟΝΤΑ**

Ορισμός: Σύμφωνα με τη Νομοθεσία της Ευρωπαϊκής Ένωσης, ως Καλλυντικό Προϊόν ορίζεται κάθε ουσία ή παρασκεύασμα που προορίζεται να έρθει σε επαφή με τα εξωτερικά μέρη του ανθρώπινου σώματος ή με τα δόντια και τους βλεννογόνους της στοματικής κοιλότητας με μοναδικό ή κύριο σκοπό:

Α) τον Καθαρισμό

Β) τον Αρωματισμό

Γ) τη Μεταβολή της Εμφάνισης

Δ) τη Διόρθωση των σωματικών Οσμών

Ε) την Προστασία

ΣΤ) τη Διατήρηση του σώματος σε Καλή Κατάσταση

Σύμφωνα με τα παραπάνω ορισμένα από τα κύρια χαρακτηριστικά των καλλυντικών προϊόντων

είναι τα εξής:

1) Μαλακώνουν την επιδερμίδα.

2) Προστατεύουν από το κρύο, τον άνεμο, τον ήλιο.

3) Βοηθούν στη διατήρηση της οξύτητας του δέρματος.

4) Αναζωογονούν το δέρμα.

5) Προλαμβάνουν τις ρυτίδες.

6) Προλαμβάνουν την χαλάρωση.

7) Καλύπτουν τις ατέλειες του δέρματος.

# Η επισήμανση των προιόντων

Η ετικέτα ενός προϊόντος είναι ένα από τα πιο πολύτιμα στοιχεία, έτσι ώστε οι καταναλωτές να μπορούν να γνωρίζουν τι περιέχεται στα αρώματα και τα καλλυντικά μας. Με μια απλή κίνηση όπως η ανάγνωση της ετικέτας μπορούμε να πάρουμε πολλές πληροφορίες. Σύμφωνα με τη νομοθεσία τα συστατικά πρέπει να παρατίθενται κατά σειρά από την υψηλότερη προς τη χαμηλότερη συγκέντρωση. Όλα τα συστατικά είναι ασφαλή και καλύπτονται από την ευρωπαϊκή νομοθεσία, έτσι ώστε η γνώση της σύνθεσης των διαφόρων προϊόντων να μας εγγυάται το υψηλότερο επίπεδο εμπιστοσύνης. Μην ξεχνάτε να διαβάζετε πάντοτε την ετικέτα για να ξέρετε τι είναι πίσω από αυτό που καταναλώνουμε.

**Διαβάσατε την ετικέτα;**

Τα καλλυντικά υπόκεινται σε  **ευρωπαϊκούς κανονισμούς**  που απαιτούν οι απαραίτητες πληροφορίες να τυπώνονται στην ετικέτα και στη συσκευασία, ώστε ο καταναλωτής να ενημερώνεται επαρκώς για τα συστατικά των προιόντων. Αυτές οι πληροφορίες είναι επτά . Το **όνομα** και η **διεύθυνση της εταιρείας** , ώστε ο καταναλωτής να γνωρίζει ποιος είναι υπεύθυνος για την κυκλοφορία του προϊόντος στην αγορά. Εκτός από το όνομα του προϊόντος, πρέπει να δηλώνεται η **λειτουργία** , για παράδειγμα «λοσιόν σώματος» και οι **προφυλάξεις κατά τη χρήση** , δηλαδή όλες οι πληροφορίες σχετικά με τον τρόπο ασφαλούς χρήσης του προιόντος. Η ένδειξη του **περιεχόμενου** και ο **κατάλογος των συστατικών**εγγυώνται την απαραίτητη διαφάνεια ως προς το περιεχόμενο του προιόντος. **Η ημερομηνία λήξης ή η διάρκεια μετά το άνοιγμα**  είναι μία σημαντική πληροφορία. Ο **αριθμός παρτίδας** επιτρέπει την ιχνηλασιμότητα του προϊόντος που εγγυάται την απόσυρσή του στην περίπτωση κάποιου συμβάντος.